หุ้น 17 เม.ย.ปิดลบ 5.79 จุด
หุ้นไทย17เม.ย.ปิดที่  1,521.53 จุด ลดลง 5.79 จุด มูลค่าซื้อขาย 56,874.21 ล้านบาท
17 เม.ย. 2556

หุ้นไทย17เม.ย.ปิดที่  1,521.53 จุด ลดลง 5.79 จุด มูลค่าซื้อขาย 56,874.21 ล้านบาท
ดัชนีหุ้นวันที่ 17 เม.ย.เคลื่อนไหวในแดนบวกมาตลอดช่วงเช้าก่อนที่จะลดลงมาปิดที่ 1,521.53 จุด ลดลง 5.79 จุด หรือ 0.38 % จากแรงขายทำกำไรในช่วงบ่าย โดยมีมูลค่าการซื้อขาย  56,874.21 ล้านบาท
น.ส.มยุรี โชวิกรานต์ ผู้อำนวยการอาวุโสฝ่ายวิเคราะห์หลักทรัพย์ บริษัทหลักทรัพย์ เมย์แบงก์กิมเอ็ง) เปิดเผยว่า ความเคลื่อนไหวของราคาหุ้นในวันที่  17 เม.ย. ดัชนีปรับตัวขึ้นในช่วงเช้าในระดับ 1,540 จุด หลังจากตลาดหุ้นหยุดการซื้อขายในช่วงเทศกาลสงกรานต์ที่ผ่านมา โดยหุ้นกลุ่มสื่อสารเป็นกลุ่มที่ขับเคลื่อนตลาดในวันนี้  ก่อนที่จะมีการขายทำกำไรในช่วงบ่ายโดยเป็นผลมาจากปัจจัยต่างประเทศเป็นหลัก หลังจากตัวเลขทางเศรษฐกิจของเยอรมันนีออกมาไม่ดีตามที่นักลงทุนคาดการณ์ จึงมีการขายทำกำไรออกมา 
ส่วนปัจจัยในประเทศนั้นนักลงทุนยังคงเฝ้าดูการให้การกรณีปราสาทเขาพระวิหารเป็นหลัก พร้อมกับการเคลื่อนไหวของดัชนียังถูกกดดันด้วยภาวะการณ์การเมืองในประเทศเป็นหลัก ซึ่งเป็นข้อจำกัดของการปรับขึ้นของดัชนีหุ้น 
ดังนั้น กลยุทธ์การลงทุนช่วงนี้คือ หากดัชนีขึ้นให้ขายทำกำไรไป เพราะหุ้นยังคงอยู่ในช่วงของการปรับฐาน ซึ่งหากดัชนีสามารถยืนเหนือ 1,550 จุดได้ จะเป็นสัญญาณในการสิ้นสุดการปรับฐานของรอบนี้
หลักทรัพย์ที่มีมูลค่าการซื้อขายสูงสุด 5 อันดับสูงสุดคือ 
INTUCH                  มูลค่าการซื้อขาย 3,968 ล้านบาท ปิดที่ 81.50 บาท เพิ่มขึ้น 2.00 บาท (+2.52 %)
ADVANC                  มูลค่าการซื้อขาย 3,274 ล้านบาท ปิดที่ 259.00 บาท เพิ่มขึ้น 2.00 บาท (+0.78%) 
SCB                         มูลค่าการซื้อขาย 2,728 ล้านบาท ปิดที่ 169.00 บาท ลดลง 8.50 บาท (-4.79%) 
KBANK                    มูลค่าการซื้อขาย 1,940 ล้านบาท ปิดที่ 196.50 บาท ลดลง 1.50 บาท (-0.76%) 
PTT                          มูลค่าการซื้อขาย 1,886ล้านบาท ปิดที่ 309.00 บาท ลดลง 6.00 บาท (-1.90%)